http://www.oslovma.hu/XXX/VpnVys16.rtf
Kuratórium VPN ZSM rozdelilo tohtoročné podpory

Kuratórium Verejnoprospešnej nadácie Zväzu Slovákov v Maďarsku (VPN ZSM) na svojom zasadnutí 8. júna 2016 rozhodlo o udelení podpôr na aktivity zamerané na zachovanie a rozvoj jazykovej a kultúrnej identity slovenskej národnostnej menšiny žijúcej na území Maďarska. Vláda Slovenskej republiky prostredníctvom Úradu pre Slovákov žijúcich v zahraničí (ÚSŽZ) poskytla finančnú podporu vo výške 99 581,76 € pre VPN ZSM ako súčasť štátnej podpory Slovákov žijúcich v zahraničí na realizáciu Dohody medzi vládou Slovenskej republiky a vládou Maďarskej republiky o vzájomnej podpore národnostných menšín v oblasti vzdelávania a kultúry z r. 2003. V zmysle Zmluvy o poskytnutí podpory uzatvorenej medzi ÚSŽZ a VPN ZSM nadácia je oprávnená použiť maximálne 10 % zo sumy poskytnutej podpory na vlastné prevádzkové náklady, na zabezpečenie organizovania, zverejňovania, realizácie a kontroly prideľovania podpôr žiadateľom.

Kuratórium vyčlenilo na päť turnusov tohtoročnej Školy v prírode - Poznaj svoje korene 50 000 €. V rámci prípravy VPN ZSM vypísala súbeh pre slovenské národnostné školy v Maďarsku. V poradí už deviaty ročník Školy v prírode sa uskutoční v intervale od 4. septembra do 9. októbra 2016 v Rekreačnom zariadení Poniklec v Hronci pri Brezne. Školy v prírode sa zúčastnia najmä žiaci základných škôl, ale aj stredoškoláci a vysokoškoláci, ako aj pedagógovia - slovenčinári zo škôl, ktoré sa zapojili do programu. Spolu ide o takmer 300 účastníkov. Na základe rozhodnutia kuratória VPN ZSM koordinátorkou, hlavnou organizátorkou programu aj v tomto roku je autorka projektu, predsedníčka ZSM Ruženka Egyedová Baráneková. Cieľom programu Poznaj svoje korene - Škola v prírode na Slovensku je v slovenskom prostredí zabezpečiť pre žiakov slovenských národnostných škôl možnosť zdokonaľovať sa v slovenskom jazyku; prehlbovať si citovú spolupatričnosť k slovenskému národu; pripraviť sa na štátnu skúšku zo slovenského jazyka a spoznávať históriu, kultúru a prírodné krásy Slovenska.

Členovia Správnej rady VPN ZSM vyčlenili 1 000 € na tohoročnú celoštátnu súťaž v speve slovenských ľudových piesní a v prednese poézie a prózy Slovenské spievanky a veršovanky. Na dvoch regionálnych kolách súťaže (Čabačud, Ďurka) a na celoštátnom kole v Dabaši-Šáre sa zúčastnilo takmer 400 nádejných talentov. Kuratórium sa rozhodlo použiť 4 400 € na zaobstaranie tisíc kusov maďarsko-slovenského a slovensko-maďarského slovníčka pre žiakov učiacich sa slovenčinu v Maďarsku. Správna rada VPN ZSM vyčlenila 8 000 € na jubilejný 50. ročník Novohradského národnostného stretnutia a 20. ročník Celoštátneho folklórneho festivalu Slovákov v Maďarsku v obci Banka (Bánk).

VPN ZSM vyhlásila výzvu na predkladanie žiadostí o podporu slovenskej národnostnej menšiny v oblasti vzdelávania a kultúry v roku 2016. Žiadosti na podporu projektov mohli podávať školské a vzdelávacie inštitúcie, študenti vysokých škôl, pedagógovia, ako aj spoločenské organizácie, miestne a regionálne slovenské samosprávy. Cieľom podpory je prispieť k zachovaniu a rozvíjaniu kultúrnej a jazykovej identity osôb patriacich k slovenskej národnostnej menšine v Maďarsku, k zachovaniu slovenských kultúrnych hodnôt, k podpore slovenskej záujmovo-umeleckej a výchovno-vzdelávacej činnosti. Do súbehu prišlo 124 projektov, suma požadovaných dotácií spolu: 26 829 408 forintov. Kuratórium v tomto roku podporilo 98 súbehov celkovou sumou 8 354 205 forintov (27 301 €) a pre obmedzené možnosti VPN ZSM, z dôvodu nedostatku finančných prostriedkov, resp. z formálnych dôvodov zamietlo 26 žiadostí.

Kuratórium VPN ZSM vymenováva ZSM ako zriaďovateľ. V zmysle uznesenia Valného zhromaždenia ZSM kuratórium tvoria: Matej Šipický (predseda), Anna Komjáthiová, Tomáš Nagy, Marta Papučková, Helena Somogyiová, Vlasta Zsákaiová a Ruženka Egyedová Baráneková. Členkami Revíznej komisie VPN ZSM sú Alžbeta Szabová, Katarína Fehérová a Judita Orliczká, tajomníkom VPN ZSM je Imrich Fuhl.

Podpory Verejnoprospešnej nadácie
Zväzu Slovákov v Maďarsku na rok 2016

Školstvo, výchovno-vzdelávacia činnosť

Žiadateľ	Projekt	Suma	
Nadácia pre školu v Mlynkoch	IV. tematický deň „Slováci v Maďarsku”	100 000 Ft	
Materská škola v Níži	„Maličká som“	30 000 Ft	
Materská škola v Níži	Učebné pomôcky	30 000 Ft	
Základná škola v Níži	Kreatívne, názorne a hravo...	70 000 Ft	
Slovenská samospráva v Santove	Učebné pomôcky pre školákov a škôlkarov	70 000 Ft	
Slovenská samospráva XIII. obvodu Budapešti	Slovenský tábor v Neszmélyi	90 000 Ft	
Základná škola v Pitvaroši	Poznávací výlet do mesta našich predkov	70 000 Ft	
Slovenská samospráva vo Veľkej Tarči	Slovenský jazykový tábor	60 000 Ft	
Slovenská samospráva v Jášči	Učebné pomôcky	80 000 Ft	
Spolok gerendášskych Slovákov	VI. Slovenský cirkevný tábor v Gerendáši	70 000 Ft	
Základná škola v Čabačude	Škola v prírode	70 000 Ft	
Slovenská samospráva v Dabaš-Šáre	VII. Slovenský národnostný týždeň	140 000 Ft	
Slovenská samospráva v Dabaš-Šáre	Učebné pomôcky	80 000 Ft	
Slovenská samospráva v Horných Peťanoch	Deň detí	30 000 Ft	
Slovenský klub - MO ZSM v Horných Peťanoch	Chystáme sa na sviatky	30 000 Ft	
Materská škola v Horných Peťanoch	Učebné pomôcky	30 000 Ft	
Slovenská samospráva v Ďurke	Slovenské spievanky a veršovanky 2016	228 205 Ft	
Slovenská samospráva v Ďurke	Ľudový kroj pre deti	40 000 Ft	
Nadácia slovenskej školy v Slovenskom Komlóši	25. výročie založenia Detského umeleckého súboru Harmónia	80 000 Ft	
Slovenský evanjelický cirkevný zbor v Budapešti	Ekumenický biblický tábor pre deti na Slovensku	50 000 Ft	
Slovenská samospráva v Číve	Slovenské spievanky a veršovanky 2016	131 000 Ft	
Materská škola v Agárde	Oživovanie slovenských tradícií v škôlke	30 000 Ft	
Základná škola v Tardoši	Učebné pomôcky	80 000 Ft	

Podpora kultúrnych aktivít

Žiadateľ	Projekt	Suma	
Spevácky zbor Ozvena - Budapešť	Nákup materiálu a šitie rovnošiat	60 000 Ft	
MO ZSM v Pišpeku	Jubileum folklórnej skupiny	60 000 Ft	
Peštiansky región ZSM	Doškoľovanie, stretnutie vedúcich pobočiek	170 000 Ft	
Slovenská samospráva v Níži	Stretnutie slovenských klubov	70 000 Ft	
MO ZSM v Orosláni	Jazykový tábor na Slovensku	140 000 Ft	
Slovenská samospráva v Orosláni	Kroj pre mládežnícku dychovú skupinu Krídlovka	65 000 Ft	
Slovenská samospráva Komárňansko-ostrihomskej župy	Odborné doškoľovanie na Slovensku	140 000 Ft	
Slovenská samospráva v Senváclave	Slovenský deň v obci	40 000 Ft	
Slovenská samospráva v Senváclave	Družobné styky - Slovenské aktivity	70 000 Ft	
Alexander Kormoš (Santov)	Básne a piesne pre deti a mládež - Nočné svetlá	190 000 Ft	
Kruh priateľov Slovenského Komlóša	Vystúpenie komlóšskych divadelníkov v Budapešti	60 000 Ft	
Kruh priateľov Slovenského Komlóša	Dvojjazyčná pamätná tabuľa barónovi Rudňanskému	40 000 Ft	
Župná knižnica v Békešskej Čabe	Slovenské literárne popoludnia	90 000 Ft	
Župná knižnica v Békešskej Čabe	Antológia súčasnej slovenskej literatúry na Dolnej zemi	140 000 Ft	
Slovenský páví krúžok v Mlynkoch	Účasť na Folklórnom festivale Slovákov v Maďarsku	60 000 Ft	
Slovenský páví krúžok v Mlynkoch	Oslavy s DH Šarfianka z Blatného	140 000 Ft	
FS Zelený veniec v Ečeri	Nový ženský kroj	60 000 Ft	
Slovenská samospráva XIII. obvodu Budapešti	Zborník zo sympózia o slovenských pltníkoch v Budapešti	90 000 Ft	
Slovenská samospráva v Galgagute	Chotárne názvy obce Guta	40 000 Ft	
Slovenská samospráva v Galgagute	Rozšírenie výstavy ručníkov z Guty	80 000 Ft	
Slovenská samospráva v Čorváši	XV. Slovenský deň v Čorváši	90 000 Ft	
Klub dôchodcov Jasná jeseň v Dunaeďháze	Slovenský večierok, folklórne stretnutie	50 000 Ft	
Slovenská samospráva v Dunaeďháze	Slnečnica - Zachovanie miestnych slovenských tradícií	80 000 Ft	
Miestna organizácia ZSM v Číve	Slávnostné zasadnutie	45 000 Ft	
Verejnoprospešná nadácia Pre Čív	Slovenský týždeň - 90. výročie založenia ZŠ v Číve	150 000 Ft	
Slovenská samospráva v Číve	Slovenské Vianoce v Číve	40 000 Ft	
Folklórny spolok Horenka v Kétšoproni	Účasť na Folklórnom festivale Slovákov v Maďarsku	150 000 Ft	
Slovenská samospráva vo Veľkej Tarči	Oslavy 20. výročia založenia ĽS Venčok	70 000 Ft	
Slovenská samospráva vo Veľkej Tarči	Účasť na Folklórnom festivale Slovákov v Maďarsku	50 000 Ft	
Organizácia slovenskej mládeže v Maďarsku	Slovenská mládežnícka akadémia	50 000 Ft	
MO ZSM v Hollóháze	Družobné styky s mestom Bardejov	40 000 Ft	
Slovenská samospráva v Sédi	Národnostný deň v Sédi	90 000 Ft	
MO ZSM v Sédi	Účasť na folklórnych slávnostiach v Detve	90 000 Ft	
Spolok segedínskych Slovákov	Týždeň slovenskej kinematografie	140 000 Ft	
Slovenská samospráva v Agárde	Slovenský deň v Agárde	60 000 Ft	
Spolok pre zachovanie tradícií v Agárde	Družobné styky s Hriňovou	80 000 Ft	
Čabianska organizácia Slovákov	Účasť spevokolu Čabianska ružička na kvalifikácii	140 000 Ft	
Čabianska organizácia Slovákov	Dolnozemská klobasiáda	40 000 Ft	
Spolok čabačudských Slovákov	Doškoľovanie dolnozemských aktivistov na Slovensku	250 000 Ft	
Spolok čabačudských Slovákov	Účasť na Folklórnom festivale Slovákov v Maďarsku	180 000 Ft	
Slovenská samospráva v Répášskej Hute	Účasť na Dni Slovákov v Maďarsku	40 000 Ft	
Spolok pre zachovanie tradícií vo Veľkom Bánhedeši	Kroje pre citarovú kapelu	70 000 Ft	
Tanečný spolok Komlóš	Účasť na Folklórnom festivale Slovákov v Maďarsku	200 000 Ft	
Páví krúžok Borouka v Telekgerendáši	Účasť na Folklórnom festivale Slovákov v Maďarsku	200 000 Ft	
Páví krúžok Borouka v Telekgerendáši	Účasť na kvalifikácii Slovenský škovránok 2016	150 000 Ft	
Slovenská samospráva XVII. obvodu Budapešti	Kultúrny program na Turičné sviatky	30 000 Ft	
Slovenská samospráva v Pálháze	Deň Slovákov v Pálháze	60 000 Ft	
Slovenská samospráva v Pálháze	Účasť na kvalifikácii Slovenský škovránok 2016	150 000 Ft	
Slovenská samospráva II. obvodu Budapešti	Slováci v Budapešti včera a dnes	50 000 Ft	
Slovenská samospráva Budapešti	Slovenská Budapešť	60 000 Ft	
Slovenská samospráva v Horných Peťanoch	Národnostný deň	50 000 Ft	
Slovenská samospráva v Tatabányi-Bánhide	Slovenské banícke tradície	40 000 Ft	
Slovenská samospráva v Tatabányi-Bánhide	Slovenské dni v Bánhide	40 000 Ft	
Slovenská samospráva v Alkári	Deň Slovákov v Maďarsku	50 000 Ft	
Slovenská samospráva v Alkári	Národnostný deň	40 000 Ft	
Slovenská samospráva v Alkári	Prospekt	60 000 Ft	
Slovenská samospráva vo Vacove	Slovenské Vianoce	50 000 Ft	
Organizácia Slovákov v Poľnom Berinčoku	Kultúrne dedičstvo našich predkov	90 000 Ft	
Výskumný ústav Slovákov v Maďarsku	Vedecká konferencia Etnokonfesionalita na Dolnej zemi	70 000 Ft	
Výskumný ústav Slovákov v Maďarsku	Vydanie knihy A. Uhrinovej Slov. písomníctvo v Maď. po roku 1989	100 000 Ft	
Slovenská samospráva v Slovenskom Komlóši	270 rokov na Komlóši - Mesiac slovenskej kultúry	50 000 Ft	
Tanečný súbor Furmička v Čemeri	Výročie založenia Furmičky	50 000 Ft	
Slovenský evanjelický cirkevný zbor v Budapešti	Náhrobný kameň a pamätná tabuľa Martina Morháča	40 000 Ft	
Slovenská samospráva v Pilíšskej Čabe	Slovenská kultúra v Pilíšskej Čabe	50 000 Ft	
Slovenská samospráva v Číve	Staré jedlá v moderných kuchyniach	50 000 Ft	
Slovenská samospráva v Tardoši	Deň tardošských Slovákov	100 000 Ft	
MO ZSM v Kóšpallagu	Obecný deň	60 000 Ft	
MO ZSM v Čobánke	Folklórna a gastronomická kultúra Slovákov v Maďarsku	60 000 Ft	
Slovenská samospráva v Čobánke	Slovenský advent	40 000 Ft	
Spolok šalgótarjánskych Slovákov a ich priateľov	Slovenský mesiac v Šalgótarjáne	150 000 Ft	
Združenie Novohradsko-hevešských Slovákov	Regionálny slovenský deň v Šalgótarjáne	180 000 Ft	
Slovenská samospráva v Šalgótarjáne	Medzinárodné stretnutie netradičných hudobných nástrojov	120 000 Ft	
Slovenská samospráva v Šalgótarjáne	Slovenské a folkové dni	130 000 Ft	
Slovenská samospráva Novohradskej župy	Novohradsko-hevešský regionálny slovenský deň	230 000 Ft	
Nadácia Za slovenskú kultúru v Békešskej Čabe	Stretnutie slovenských literátov	70 000 Ft	

Zamietnuté žiadosti, nepodporené projekty
(z dôvodu nedostatku finančných prostriedkov, resp. z formálnych dôvodov)

Žiadateľ	Projekt	
Slovenská samospráva v Níži	Adventné popoludnie	
Slovenská samospráva v Níži	Slovenský majáles - Sviatok jubilantov	
Klub Jasienky / MO ZSM v Níži	Jasienky v Sarvaši	
Kultúrny spolok Pre Mlynky	Revitalizácia slov. nár. kultúry v Maďarsku	
Kultúrny spolok Pre Mlynky	Reedícia slovenských CD-nosičov	
Kultúrny spolok Pre Mlynky	Seminár „Piesne moje, piesne...“	
Kultúrny spolok Pre Mlynky	Účasť Pilíšskeho tria na Pamätnom dni...	
Slovenská samospráva v Čorváši	Študijná cesta slovenského krúžku	
Slovenská samospráva v Jášči	Oberačková slávnosť	
Čabianska organizácia Slovákov	Spoznanie tradičnej a modernej slov. kultúry	
Slovenská samospráva obce Novohrad	Digitalizácie kultúrneho dedičstva	
Slovenská samospráva v Dengelegu	Digitalizácie kultúrneho dedičstva	
Slovenská samospráva v Čuvári	Digitalizácie kultúrneho dedičstva	
Slovenská samospráva v Pálháze	Kroje pre spevokol Kvety Hút	
Slovenský klub / MO ZSM v Horných Peťanoch	Naše národnostné korene	
Slovenská samospráva obce Miške	Digitalizácie kultúrneho dedičstva	
Slovenská samospráva v Telekgerendáši	„Hej, kukurička...” - digitalizácia	
Slovenská samospráva v Malej Náne	Digitalizácie kultúrneho dedičstva	
Slovenská samospráva v Kétšoproni	Digitalizácie kultúrneho dedičstva	
Slovenská samospráva v Eleku	Digitalizácie kultúrneho dedičstva	
Základná škola v Tardoši	Výlet na Slovensko	
MO ZSM v Tardoši	Priateľské stretnutie so Slovákmi v Eleku	
Slovenská samospráva v Sudiciach	Účasť na Folklórnom festivale Slovákov v Maďarsku	
Slovenský klub / MO ZSM v Novej Hute	Účasť na Folklórnom festivale Slovákov v Maďarsku	
Základná škola v Novej Hute	Od septembra do Vianoc s tradíciami	
Organizácia komlóšskych Slovákov	Účasť na najväčšom sviatku Slovákov vo Vojvodine